**Pe trupul muzei**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Azi mă hrănesc febril cu versul tău,

Licoarea din poeme când o gust,

Zâmbesc pe eşafod, lângă călău,

Morala lui e un afront vetust.

Metafora din vers mă-nalță-n rang

Chiar lângă piscul unui sân poznaș

De care buzele atârnă-n ștreang

Și-l mângâie obraznic sau gingaș.

Trăiesc poemul numai din hazard,

Îl scriu pe trupul muzei alb și pur,

În nopți cu lună mă transform în bard

Și beau nectar, de dragoste-s mahmur.

- Şi încă n-am parcurs destule nopţi

Au mai rămas poeme netrăite,

Când strângi în mână sânii plini şi copţi

Vei şti că toamna s-a grăbit, iubite,

Să îţi aducă roadele-n avans,

Livezi în care vise îndrăzneţe,

Pătrunse de magia unui dans,

Vor alunga fărâma de tristeţe

Din piesele acestui domino.

Emoţia va trece prin ecluză

Fără să stabilească embargo

Pe fantezia trupului de muză.

Ioan Grigoraș Liliana Trif